216 



feris glandulae duae interiores inter stamina breviora et 

 germen huc referendae; glandulae vero duae exteriores in- 

 ter stamina longiora et calycis phylla stamina sunt non 

 explicata et cum staminibus brevioribus gyrum exteriorem 

 staminum constituunt, cum petalis alternantem. 



Singularis metamorphosis est gyrophori in Fragaria. 

 Crassius est ac in affinibus, e parenchymate valde laxo 

 compositum, tum succosum et baccatum fit et transversim 

 cum fructibus secedit. 



Quod perigynium, olim mihi vocatum, Caricum attinet, 

 nunc Kunthio assentior, qui glumam putat, valvis con- 

 natis, qua igitur ad Gramina transeunt (cfr. Wiegmanns 

 Arch. d. Naturgesch. 2. 349.). 



142. Pistillum est ulterior continuatio pedi- 

 celli, stigmate terminata, ad latera se- 

 mina seu gemmulas proferens, germine 

 inclusa. 



Germen aut simplex est unumque sistit ovarium, 

 aut multiplex, e pluribus compositum ovariis, quae sar- 

 pella vocantur. 



Inter germen et stigma saepe stylus interest, ita ut 

 pistillum e tribuspartibus constet, germine, stylo, .stigmate. 

 Linnaeus hasce partes primus distinxit (Ph. bot. §.86.), 

 quem omnes secuti sunt Botanici. 



Continuatio pedicelli, columella, aut per germen 

 transit et in stylum et si deficit, in stigma abit, aut statim 

 dividitur et plura ovaria s. carpella constituit. Illud ple- 

 rumque fieri solet, hoc in Ranunculaceis, Crassulaceis aliis- 

 que, accidit. Intermedia est forma, si circa stylum uni- 



